ai4bharat/Pralekha huggingface dataset:
യുവജനകാര്യ, കായിക മന്ത്രാലയം
പ്രഥമ ഖേലോ ഇന്ത്യ വനിതാ ഹോക്കി ലീഗ് കായിക മന്ത്രി ശ്രീ അനുരാഗ് സിംഗ് ഠാക്കൂർ ഉദ്ഘാടനം ചെയ്തു
(ന്യൂ ഡൽഹി: ഡിസംബർ 15, 2021
കേന്ദ്ര യുവജനകാര്യ-കായിക മന്ത്രി ശ്രീ അനുരാഗ് സിംഗ് ഠാക്കൂർ പ്രഥമ ഖേലോ ഇന്ത്യ  വനിതാ ഹോക്കി ലീഗ് ഔദ്യോഗികമായി ഉദ്ഘാടനം ചെയ്തു. ബുധനാഴ്ച ന്യൂ ഡൽഹിയിലെ മേജർ
ധ്യാൻ ചന്ദ് ദേശിയ സ്റ്റേഡിയത്തിലാണ് ലീഗിന് തുടക്കമായത്. യുവജനകാര്യ-കായിക മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ നിഷിത് പ്രമാണിക്കും മറ്റ് വിശിഷ്ടാതിഥികളും ചടങ്ങിൽ സന്നിഹിതരായിരുന്നു. 30 ലക്ഷം രൂപയാണ് മത്സരത്തിൽ വിജയികളാകുന്നവർക്ക് ലഭിക്കുക - 15 ലക്ഷം രൂപ വീതം കേന്ദ്ര യുവജനകാര്യ-കായിക മന്ത്രാലയവും, ഹോക്കി ഇന്ത്യയും ആണ് നൽകുന്നത്.
ഡിസംബർ 15 മുതൽ 21 വരെ നടക്കുന്ന ടൂർണ്ണമെന്റിന്റെ ഒന്നാം ഘട്ട മത്സരങ്ങളിൽ 14 ടീമുകൾ പങ്കെടുക്കുന്നുണ്ട്. 42 മത്സരങ്ങൾ ഉൾപ്പെടുന്ന ഒന്നാം ഘട്ടത്തിന് ശേഷം രണ്ട്, മൂന്ന് ഘട്ട മത്സരങ്ങൾ അടുത്ത വർഷമാദ്യം നടക്കും.
പ്രഥമ ദേശീയതല ഖേലോ ഇന്ത്യ ലീഗ് സംയുക്തമായി സംഘടിപ്പിക്കുന്നതിന് സ്പോർട്സ് അതോറിറ്റി ഓഫ് ഇന്ത്യ, ഹോക്കി ഇന്ത്യ എന്നിവയെ അഭിനന്ദിച്ച കേന്ദ്ര കായിക മന്ത്രി ശ്രീ അനുരാഗ് ഠാക്കൂർ ഭാവിയിലെ വലിയ മത്സരങ്ങൾക്കായി തങ്ങളെ തയ്യാറാക്കുന്നതിന് ആവശ്യമായ അളവിലുള്ള മത്സര പരിചയം കായികതാരങ്ങൾക്ക് ഏറെ പ്രധാനപ്പെട്ടതാണെന്ന് അഭിപ്രായപ്പെട്ടു. സമീപഭാവിയിൽ മറ്റ് കായിക ഇനങ്ങൾക്കായും പ്രത്യേക ലീഗ് മത്സരങ്ങൾ സംഘടിപ്പിക്കുമെന്ന് കായിക മന്ത്രി ഉറപ്പുനൽകി.
പ്രധാനമന്ത്രിയുടെ ഓഫീസ്
ഒഡീഷ മുൻ മുഖ്യമന്ത്രി ഹേമാനന്ദ ബിസ്വാളിന്റെ നിര്യാണത്തിൽ പ്രധാനമന്ത്രി അനുശോചിച്ചു
ഒഡീഷ മുൻ മുഖ്യമന്ത്രി ശ്രീ ഹേമാനന്ദ ബിസ്വാളിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഒഡീഷ മുൻ മുഖ്യമന്ത്രി ശ്രീ ഹേമാനന്ദ ബിസ്വാൾ ജിയുടെ വേർപാടിൽ വേദനിക്കുന്നു. വർഷങ്ങളോളം അദ്ദേഹം പൊതുരംഗത്ത് സജീവമായിരുന്നു, ജനങ്ങൾക്കിടയിൽ വിപുലമായി പ്രവർത്തിച്ചു. ദുഃഖത്തിന്റെ ഈ വേളയിൽ എന്റെ ചിന്തകൾ അദ്ദേഹത്തിന്റെ കുടുംബത്തോടും അനുഭാവികളോടുമൊപ്പമാണ് . ഓം ശാന്തി."
പ്രധാനമന്ത്രിയുടെ ഓഫീസ്
പശ്ചിമ ബംഗാളിലെ നാദിയയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
പശ്ചിമ ബംഗാളിലെ നാദിയയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"പശ്ചിമ ബംഗാളിലെ നാദിയയിലുണ്ടായ വാഹനാപകടത്തിൽ ജീവൻ നഷ്ടപ്പെട്ടതിൽ അങ്ങേയറ്റം വേദനയുണ്ട്. എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്. പരിക്കേറ്റവർ എത്രയും വേഗം സുഖം പ്രാപിക്കട്ടെ."
വാണിജ്യ വ്യവസായ മന്ത്രാലയം
ന്യൂസീലാൻഡിലേക്ക് ചക്കയുടെ മൂല്യ വർദ്ധിത ഉൽപ്പന്നങ്ങളുടെ ആദ്യ കയറ്റുമതി ഫ്ലാഗ് ഓഫ് ചെയ്തു
(കൊച്ചി ,ഒക്ടോബർ 13,2021
അഗ്രികൾച്ചറൽ ആൻഡ് പ്രോസസ്ഡ് ഫുഡ് പ്രൊഡക്ട്സ് എക്സ്പോർട്ട് ഡെവലപ്മെന്റ് അതോറിറ്റി, 2021 ഒക്ടോബർ 12 ന് കേരളത്തിലെ തൃശൂരിൽ നിന്ന് ന്യൂസിലാൻഡിലേക്കുള്ള "ചക്കയുടെ മൂല്യവർദ്ധിത ഉൽപന്നങ്ങളുടെ" ആദ്യ കയറ്റുമതിഫ്ലാഗ് ഓഫ് ചെയ്തു. ന്യൂസിലാന്റിലേക്കുള്ള ആദ്യ കയറ്റുമതിക്കൊപ്പം യുഎസ്എയിലേക്കും കയറ്റുമതി ചെയ്തിട്ടുണ്ട്. എപിഇഡിഎ ഡയറക്ടർ ഡോ.തരുൺ ബജാജ്, കയറ്റുമതി ഫ്ലാഗ് ഓഫ് ചെയ്തു. ഫ്ളാഗ് ഓഫ് ചടങ്ങിൽ കയറ്റുമതിക്കാരും  ഇറക്കുമതിക്കാരും, APEDA യിലെ മറ്റ് ഉദ്യോഗസ്ഥരും പങ്കെടുത്തു. ഉണങ്ങിയ ചക്കപൗഡർ, ചക്കപുട്ടുപൊടി, ചക്കദോശ പൗഡർ, ചക്ക ചപ്പാത്തി പൊടി എന്നിവയാണ് കേരളത്തിലെ തൃശൂരിൽ നിന്ന് കയറ്റുമതി ചെയ്ത ഉൽപ്പന്നങ്ങൾ. 1 വർഷത്തിലധികം ഷെൽഫ് ആയുസ്സുള്ള ചക്കയുടെ മൂല്യ വർധിത ഉത്പന്നങ്ങളാണ് ഇരു രാജ്യങ്ങളിലേക്കും കയറ്റുമതി ചെയ്തത്.
രാസവസ്തു, രാസവളം മന്ത്രാലയം
കോവിഡുമായി ബന്ധപ്പെട്ട മരുന്നുകളുടെ ലഭ്യത കേന്ദ്ര മന്ത്രി ശ്രീ സദാനന്ദ ഗൗഡ അവലോകനം ചെയ്തു
കോവിഡ് 19 ന്റെ കൈകാര്യം ചെയ്യലിൽ ഉപയോഗിക്കുന്ന മരുന്നുകളുടെ ലഭ്യത അവലോകനം ചെയ്യുന്നതിനായി കേന്ദ്ര രാസവസ്തു , രാസവള മന്ത്രി ശ്രീ സദാനന്ദ ഗൗഡ ഫാർമസ്യൂട്ടിക്കൽസ് വകുപ്പിലെ മുതിർന്ന ഉദ്യോഗസ്ഥരുമായി ഇന്ന് ചർച്ച ചെയ്തു.
രാജ്യത്തുടനീളം മരുന്നുകളുടെ തടസ്സമില്ലാത്ത ലഭ്യത ഉറപ്പാക്കാൻ ഫാർമസ്യൂട്ടിക്കൽസ് വകുപ്പ് സംസ്ഥാനങ്ങളുമായി ചേർന്ന് പ്രവർത്തിക്കുകയാണെന്ന് ശ്രീ. സദാനന്ദ ഗൗഡ അറിയിച്ചു.
പ്രധാനമന്ത്രിയുടെ ഓഫീസ്
ജവഹർലാൽ നെഹ്റു പോർട്ട് അതോറിറ്റി ചരിത്രത്തിലാദ്യമായി ഉയർന്ന പ്രകടനം കാഴ്ച്ച വെച്ചതിൽ പ്രധാനമന്ത്രി സന്തോഷം പ്രകടിപ്പിച്ചു
ജവഹർലാൽ നെഹ്റു തുറമുഖ അതോറിറ്റി  ചരിത്രത്തിലാദ്യമായി മാർച്ച് 30 ന് ശ്രദ്ധേയമായ 6 ദശലക്ഷം ടിഇയു  കടന്ന് ഏറ്റവും ഉയർന്ന പ്രകടനം രേഖപ്പെടുത്തിയതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ജെഎൻപിഎയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"ഇന്ത്യയിലെ പ്രധാനപ്പെട്ട തുറമുഖങ്ങളിലൊന്നിന്റെ ശ്രദ്ധേയമായ നേട്ടം."
വാര്ത്താവിതരണ പ്രക്ഷേപണ മന്ത്രാലയം
ഇന്ത്യന് സിനിമകളിലെ സംഗീതോപകരണങ്ങള് പ്രമേയമാക്കിയ എന്.എഫ്.എ.ഐ കലണ്ടര് പുറത്തിറക്കി
നാഷണല് ഫിലിം ആര്ക്കൈവ്സ് ഓഫ് ഇന്ത്യയുടെ 2020 ലെ കലണ്ടര് അന്പതാമത് ഇന്ത്യാ അന്താരാഷ്ട്ര ചലച്ചിത്രമേളയോടനുബന്ധിച്ച്  കേന്ദ്ര വാര്ത്താ വിതരണ പ്രക്ഷേപണ മന്ത്രാലയം സെക്രട്ടറി ശ്രീ. അമിത് ഖരെ ഗോവയില് പുറത്തിറക്കി. സിനിമാ പ്രേമിക്കള്ക്ക് സൂക്ഷിച്ചുവെക്കാവുന്ന ഒന്നാകും ഈ കലണ്ടറെന്ന് ശ്രീ. അമിത് ഖരെ പറഞ്ഞു.
ഇന്ത്യന് സിനിമകളിലെ സംഗീതോപകരണങ്ങള് പ്രമേയമാക്കിയാണ് കലണ്ടര് തയ്യാറാക്കിയിരിക്കുന്നത്. വിവിധ ഇന്ത്യന് ഭാഷകളിലെ സിനിമകളിലെ അഭിനേതാക്കള് സംഗീതോപകരണങ്ങള് വായിക്കുന്ന 24 ചിത്രങ്ങള് ഉള്പ്പെടുത്തിയാണ് കലണ്ടര് തയ്യാറാക്കിയിരിക്കുന്നത്.
തമ്പൂര വായിക്കുന്ന രാജ് കപൂര് , വീണ - ജയശ്രീ ഗഡ്കര് , ഏക്താര -വിഷ്ണുപന്ത് പാഗ്നിസ്, , തേനോര് ബാന്ജോ - പി.എല് ദേശ്പാണ്ഡെ , നാദസ്വരം - ശിവാജി ഗണേശന് , ഇടയ്ക്ക - ഞെരളത്തു രാമ പൊതുവാള് , ഷെഹ്നായി - രാജ് കുമാര് , വയലിന് -കല്പ്പന , ഹാര്മോണിയം -കിഷോര് കുമാര്  എന്നീ അപൂര്വ ചിത്രങ്ങള് കലണ്ടറിലുണ്ട്. കലണ്ടറിലെ ക്യു.ആര് കോഡ് സ്കാന് ചെയ്താല് ഓരോ സംഗീതോപകരണത്തേയും സിനിമയെയും കുറിച്ചുമുള്ള വിശദ വിവരങ്ങള് ലഭ്യമാകും.
പ്രകാശനച്ചടങ്ങില് ചലച്ചിത്രകാരന്മാരായ സുഭാഷ് ഘായി, ഷാജി എന്. കരുണ്, രാഹുല് റവൈല് എന്നിവരും വാര്ത്താ വിതരണ പ്രക്ഷേപണ മന്ത്രാലയത്തിലെ മുതിര്ന്ന ഉദ്യോഗസ്ഥരും പങ്കെടുത്തു.
വാള്, ടേബിള് ഫോര്മാറ്റുകളില് ലഭ്യമായ ഈ കലണ്ടര് www.nfai.gov.in എന്ന വെബ്സൈറ്റില് ബുക്ക് ചെയ്ത് വാങ്ങാം.
(AM/ND/MRD
പ്രത്യേക സേവനങ്ങളും ഫീച്ചറുകളും
സെൻട്രൽ ബ്യൂറോ ഓഫ് കമ്യൂണിക്കേഷൻ യോഗാദിന പരിപാടികൾ സംഘടിപ്പിച്ചു
അന്താരാഷ്ട്ര യോഗാദിനത്തോടനുബന്ധിച്ച് കേന്ദ്ര വാർത്താവിതരണ പ്രക്ഷേപണ മന്ത്രാലയത്തിന് കീഴിലുള്ള സെൻട്രൽ ബ്യൂറോ ഒാഫ് കമ്യൂണിക്കേഷൻ, തിരുവനന്തപുരം ജില്ലയിലെ പൂവച്ചൽ ഗവൺമെൻറ് വെക്കേഷനൽ ഹയർ സെക്കൻഡറി സ്കൂളിൽ യോഗാദിന പരിപാടികൾ സംഘടിപ്പിച്ചു. പൂവച്ചൽ ഗ്രാമപഞ്ചായത്ത് പ്രസിഡൻറ് ടി. സനൽകുമാർ പരിപാടി ഉദ്ഘാടനം ചെയ്തു. പിഐബി, സെൻട്രൽ ബ്യൂറോ ഓഫ് കമ്യൂണിക്കേഷൻ കേരള- ലക്ഷദ്വീപ് റീജിയൻ അഡീഷണൽ ഡയറക്ടർ ജനറൽ ശ്രീ. വി. പളനിച്ചാമി ഐഐഎസ് അധ്യക്ഷത വഹിച്ചു. സെൻട്രൽ ബ്യൂറോ ഓഫ് കമ്യൂണിക്കേഷൻ ജോയിൻ ഡയറക്ടർ ശ്രീമതി വി.പാർവതി ഐഐഎസ് ആമുഖപ്രസംഗം നടത്തി. "കൗമാരക്കാർക്ക് യോഗയിലൂടെആരോഗ്യം " എന്ന വിഷയത്തിൽ കാട്ടാക്കട ഗവൺമെൻറ് ആയുർവേദ ഡിസ്പെൻസറിയിലെ സീനിയർ മെഡിക്കൽ ഓഫിസർ ഡോക്ടർ ജി. പി. സിദ്ധിയും "യോഗയിലൂടെ മനുഷ്യരാശിയുടെ വീണ്ടെടുപ്പ് " എന്ന വിഷയത്തിൽ ഡോക്ടർ സജ്നാ ഡേവിഡും ക്ലാസുകൾ എടുത്തു.
ഡോക്ടർ അൻപുറാണി യോഗ ഡെമോ സെഷന് നേതൃത്വം നൽകി. ലൈവ് യോഗ സെഷനിൽ നൂറിലധികം വിദ്യാർത്ഥികൾ പങ്കെടുത്തു. സെൻട്രൽ ബ്യൂറോ കമ്യൂണിക്കേഷൻ ഫീൽഡ് എക്സിബിഷൻ ഓഫീസർ ശ്രീമതി ജൂണി ജേക്കബ്, പ്രധാന അധ്യാപികമാരായ ശ്രീമതി പി.എസ്. പ്രിയ, ശ്രീമതി സീമ സേവ്യർ, പ്രധാന അധ്യാപകൻ ശ്രീ. എസ്.ബിജു കുമാർ എന്നിവർ പ്രസംഗിച്ചു.
യോഗാമത്സരങ്ങൾ സംഘടിപ്പിച്ച് വിജയികൾക്ക് സമ്മാനങ്ങൾ വിതരണം ചെയ്തു. യോഗ ദിനം ആസ്പദമാക്കി പാവ നാടകവും അരങ്ങേറി.
വസുധൈവ കുടുംബകത്തിന് യോഗ എന്നതാണ് ഈ വർഷത്തെ അന്താരാഷ്ട്ര യോഗാദിനത്തിന്റെ പ്രമേയം.
-ND-
(Visitor Counter : 31
പ്രധാനമന്ത്രിയുടെ ഓഫീസ്
ഭാരതരത്ന അവാര്ഡ് ജേതാക്കളെ പ്രധാനമന്ത്രി അഭിനന്ദിച്ചു
ഭാരത രത്ന അവാര്ഡ് ജേതാക്കളെ പ്രധാനമന്ത്രി നരേന്ദ്ര മോഡി അഭിനന്ദിച്ചു.
നാനാജി ദേശ്മുഖ് സമൂഹത്തിനു നല്കിയ സംഭാവനകളെ പ്രശംസിച്ച പ്രധാനമന്ത്രി പറഞ്ഞു: ‘ഗ്രാമീണ വികസനത്തിന് നാനാജി ദേശ്മുഖ് നല്കിയ സംഭാവന ഗ്രാമങ്ങളില് ജീവിക്കുന്നവരെ ശാക്തീകരിച്ചു. അദ്ദേഹം വിനയത്തിന്റെയും അനുകമ്പയുടെയും ചവിട്ടിമെതിക്കപ്പെട്ടവര്ക്കായുള്ള സേവനത്തിന്റെയും ആള്രൂപമാണ്. അദ്ദേഹം ശരിയായ അര്ഥത്തില് ഭാരത രത്നമാണ്. ‘
‘ഭുപന് ഹസാരികയുടെ പാട്ടുകളും സംഗീതവും തലമുറതലമുറയായി ജനങ്ങളാല് ആദരിക്കപ്പെടുന്നു. അവ നീതിയുടെയും ഐക്യത്തിന്റെയും സാഹോദര്യത്തിന്റെയും സന്ദേശം പ്രസരിപ്പിക്കുന്നു. അദ്ദേഹം ഇന്ത്യന് സംഗീത പാരമ്പര്യത്തെ ആഗോളതലത്തില് പ്രചരിപ്പിച്ചു. ഭുപന് ദായ്ക്കു ഭാരതം നല്കപ്പെട്ടു എന്നതില് സന്തോഷിക്കുന്നു’.
പ്രണബ് മുഖര്ജിയെക്കുറിച്ചു സംസാരിക്കവേ പ്രധാനമന്ത്രി പറഞ്ഞു: ‘നമ്മുടെ കാലഘട്ടത്തിലെ മികച്ച രാഷ്ട്രതന്ത്രജ്ഞനാണു പ്രണബ്. അദ്ദേഹം രാഷ്ട്രത്തിന്റെ വളര്ച്ചയില് പാദമുദ്ര പതിപ്പിച്ചുകൊണ്ട് നിസ്വാര്ഥമായും അക്ഷീണമായും രാഷ്ട്രസേവനം നടത്തിയിട്ടുണ്ട്. അദ്ദേഹത്തിന്റെ വിവേകവും ബുദ്ധിയും സമാനതകള് ഇല്ലാത്തതാണ്. അദ്ദേഹത്തിനു ഭാരത രത്ന പുരസ്കാരം ലഭിച്ചത് ആഹ്ലാദിപ്പിക്കുന്നു.’
(Visitor Counter : 97
പ്രധാനമന്ത്രിയുടെ ഓഫീസ്
നിങ്ങൾ ഏറ്റവും മികച്ചത് നൽകി, അതാണ് പ്രധാനം: ഫെൻസർ ഭവാനി ദേവിയോട് പ്രധാനമന്ത്രി
ഒളിമ്പിക് ഫെൻസിംഗ് മത്സരത്തിൽ ഇന്ത്യയുടെ ആദ്യ ജയം കൊയ്ത ഇന്ത്യയുടെ ഫെൻസിംഗ് താരം സി എ ഭവാനി ദേവിയുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒളിമ്പ്യന്റെ വൈകാരികമായ ഒരു ട്വീറ്റിനോട് പ്രതികരിച്ച പ്രധാനമന്ത്രി ഇങ്ങനെ ട്വീറ്റ് ചെയ്തു:
"നിങ്ങൾ നിങ്ങളുടെ ഏറ്റവും മികച്ചത് നൽകി, അതാണ് പ്രധാനം.
വിജയങ്ങളും പരാജയങ്ങളും ജീവിതത്തിന്റെ ഒരു ഭാഗമാണ്.
നിങ്ങളുടെ സംഭാവനകളിൽ ഇന്ത്യ വളരെ അഭിമാനിക്കുന്നു. നിങ്ങൾ നമ്മുടെ പൗരന്മാർക്ക് ഒരു പ്രചോദനമാണ്. "
(
പ്രത്യേക സേവനങ്ങളും ഫീച്ചറുകളും
ആലുവയിലെ ട്രാൻസ്ഫോർമർ നിർമ്മാണ യൂണിറ്റിൽ ബിഐഎസ് റെയ്ഡ്
കൊച്ചി: ഫെബ്രുവരി 18, 2021
ബ്യൂറോ ഓഫ് ഇന്ത്യൻ സ്റ്റാൻഡേർഡ്സ്, കൊച്ചി ബ്രാഞ്ച് ഓഫീസ് ഉദ്യോഗസ്ഥർ ശ്രീമതി ജൂനിത ടി ആർ, ശ്രീ ദിനേഷ് രാജഗോപാലൻ എൽ 2022 ഫെബ്രുവരി 17 ന് ആലുവയിൽ സ്ഥിതി ചെയ്യുന്ന മെസ്സേർസ് ഇൻട്രാൻസ് ഇലക്ട്രോ കമ്പോണന്റ്സ് പ്രൈവറ്റ് ലിമിറ്റഡിൽ പ്രവർത്തിക്കുന്ന ട്രാൻസ്ഫോർമർ നിർമ്മാണ യൂണിറ്റിൽ റെയ്ഡ് നടത്തി. സാധുവായ ബിഐഎസ് ലൈസൻസില്ലാതെ ബിഐഎസിന്റെ നിർബന്ധിത സർട്ടിഫിക്കേഷനു കീഴിലുള്ള ഡിസ്ട്രിബ്യൂഷൻ ട്രാൻസ്ഫോർമർ നിർമ്മിക്കുന്നതായി കണ്ടെത്തി. ഹെവി ഇൻഡസ്ട്രീസ് ആൻഡ് പബ്ലിക് എന്റർപ്രൈസസ് മന്ത്രാലയം പുറപ്പെടുവിച്ച ഇലക്ട്രിക്കൽ ട്രാൻസ്ഫോർമർ ക്വാളിറ്റി കൺട്രോൾ ഓർഡർ വഴിയാണ് ഡിസ്ട്രിബ്യൂഷൻ ട്രാൻസ്ഫോർമറുകൾ ബിഐഎസിന്റെ നിർബന്ധിത സർട്ടിഫിക്കേഷന് കീഴിൽ കൊണ്ടു വന്നത്.
2016-ലെ ബിഐഎസ് നിയമത്തിലെ സെക്ഷൻ 17 പ്രകാരം കുറ്റവാളിക്കെതിരെ നടപടി ആരംഭിച്ചു. രണ്ട് വർഷം വരെ തടവോ രണ്ട് ലക്ഷം രൂപയിൽ കുറയാത്ത പിഴയോ അല്ലെങ്കിൽ രണ്ടും കൂടിയോ ലഭിക്കാവുന്ന കുറ്റമാണിത്.
BIS-ന്റെ നിർബന്ധിത സർട്ടിഫിക്കേഷനു കീഴിലുള്ള ഉൽപ്പന്നങ്ങളുടെ ലിസ്റ്റ് BIS വെബ്സൈറ്റിൽ ലഭ്യമാണ് . പൊതുജനങ്ങളും നിർമ്മാതാക്കളും ഇത് ശ്രദ്ധിക്കണമെന്ന് അഭ്യർത്ഥിക്കുന്നു. ബിഐഎസിൽ നിന്നുള്ള സാധുവായ ലൈസൻസില്ലാതെ നിർബന്ധിത സർട്ടിഫിക്കേഷന് കീഴിലുള്ള ഫാക്ടറികൾ നിർമ്മിക്കുന്ന ഉൽപ്പന്നങ്ങളെ സംബന്ധിച്ച ഏത് വിവരവും ഇനിപ്പറയുന്ന വിലാസത്തിലേക്ക് അയക്കാം:
ബ്യൂറോ ഓഫ് ഇന്ത്യൻ സ്റ്റാൻഡേർഡ്സ്,
രണ്ടാം നില, CWC ഓഫീസ് കോംപ്ലക്സ്,
മാവേലി റോഡ്, ഗാന്ധി നഗർ,
കടവന്ത്ര പിഒ, കൊച്ചി - 682020
ഫോൺ: 0482-22071714, 2207175
ഇ-മെയിൽ:kobo@bis.gov.in
പ്രധാനമന്ത്രിയുടെ ഓഫീസ്
ഇൻ-സിറ്റ്യു ചേരി പുനഃസ്ഥാപനപദ്ധതി’പ്രകാരം ഡൽഹിയിലെ കാൽക്കാജിയിൽ പുതുതായി നിർമിച്ച 3024 ഫ്ലാറ്റുകൾ നവംബർ 2ന്  പ്രധാനമന്ത്രി ഉദ്ഘാടനംചെയ്യും
ഭൂമിഹീൻ ക്യാമ്പിലെ അർഹരായ ഝുഗ്ഗി ഝോപ്ഡി നിവാസികൾക്കു പ്രധാനമന്ത്രി ഫ്ലാറ്റുകളുടെ താക്കോൽ കൈമാറും
എല്ലാവർക്കും പാർപ്പിടം എന്ന പ്രധാനമന്ത്രിയുടെ കാഴ്ചപ്പാടിനനുസൃതമായാണിത്
മെച്ചപ്പെട്ടതും ആരോഗ്യകരവുമായ ജീവിതാന്തരീക്ഷം പദ്ധതി പ്രദാനംചെയ്യും; ജനവാസത്തിനായുള്ള എല്ലാ സൗകര്യങ്ങളും സംവിധാനങ്ങളും ഇവിടെ സജ്ജീകരിച്ചിട്ടുണ്ട്
ഫ്ലാറ്റുകൾ ഉടമസ്ഥാവകാശവും സുരക്ഷിതത്വബോധവും നൽകും
‘ഇൻ-സിറ്റ്യു ചേരി പുനഃസ്ഥാപനപദ്ധതി’പ്രകാരം ചേരിനിവാസികളുടെ പുനരധിവാസത്തിനായി നിർമിച്ച 3024 ഇഡബ്ല്യുഎസ് ഫ്ലാറ്റുകൾ ഡൽഹിയിലെ കാൽക്കാജിയിൽ പ്രധാനമന്ത്രി നരേന്ദ്രമോദി ഉദ്ഘാടനംചെയ്യും. അർഹരായ ഗുണഭോക്താക്കൾക്കു താക്കോലും കൈമാറും. 2022 നവംബർ രണ്ടിന്  വൈകിട്ട് 4.30നാണു പരിപാടി.
എല്ലാവർക്കും പാർപ്പിടം എന്ന പ്രധാനമന്ത്രിയുടെ കാഴ്ചപ്പാടിനനുസൃതമായി, 376 ഝുഗ്ഗി ഝോപ്ഡി മേഖലകളിലെ ചേരികൾ അതേയിടത്തുതന്നെ പുനർനിർമിക്കുന്ന പദ്ധതി ഡൽഹി വികസനഅതോറിറ്റിയാണ് ഏറ്റെടുത്തത്. ഝുഗ്ഗി ഝോപ്ഡി മേഖലകളിലെ താമസക്കാർക്കു ശരിയായ സൗകര്യങ്ങളുള്ള മെച്ചപ്പെട്ടതും ആരോഗ്യകരവുമായ ജീവിതാന്തരീക്ഷം പ്രദാനംചെയ്യുക എന്നതാണു പുനഃസ്ഥാപനപദ്ധതിയുടെ ലക്ഷ്യം.
കാൽക്കാജി എക്സ്റ്റൻഷൻ, ജേലോർവാലാ ബാഗ്, കഠ്പുത്ലി കോളനി എന്നിവിടങ്ങളിലായി മൂന്നു പദ്ധതികളാണു ഡിഡിഎ ഏറ്റെടുത്തത്. കാൽക്കാജി എക്സ്റ്റൻഷൻ പദ്ധതിക്കുകീഴിൽ, കാൽക്കാജിയിൽ സ്ഥിതിചെയ്യുന്ന ഭൂമിഹീൻ ക്യാമ്പ്, നവജീവൻ ക്യാമ്പ്, ജവഹർ ക്യാമ്പ് എന്നീ മൂന്നു ചേരിവിഭാഗങ്ങളുടെ അതേസ്ഥാനത്തുതന്നെയുള്ള ചേരിപുനഃസ്ഥാപനം ഘട്ടംഘട്ടമായി ഏറ്റെടുത്തു. ഒന്നാംഘട്ടത്തിനുകീഴിൽ, സമീപത്തെ ഒഴിഞ്ഞ വാണിജ്യകേന്ദ്രസ്ഥലത്ത് 3024 ഇഡബ്ല്യുഎസ് ഫ്ലാറ്റുകൾ നിർമിച്ചു. ഭൂമിഹീൻ ക്യാമ്പിലെ ഝുഗ്ഗി ഝോപ്ഡി മേഖല ഒഴിപ്പിച്ച്, ഭൂമിഹീൻ ക്യാമ്പിലെ അർഹരായ കുടുംബങ്ങളെ പുതുതായി നിർമിച്ച ഇഡബ്ല്യുഎസ് ഫ്ലാറ്റുകളിലേക്കു പുനരധിവസിപ്പിക്കും. ഭൂമിഹീൻ ക്യാമ്പ് പ്രദേശം ഒഴിപ്പിച്ചശേഷം, രണ്ടാംഘട്ടത്തിൽ, ഈ ഒഴിപ്പിക്കപ്പെട്ട സ്ഥലം നവജീവൻ ക്യാമ്പിന്റെയും ജവഹർ ക്യാമ്പിന്റെയും പുനരധിവാസത്തിനായി ഉപയോഗിക്കും.
പദ്ധതിയുടെ ഒന്നാംഘട്ടം പൂർത്തീകരിച്ച് 3024 ഫ്ലാറ്റുകൾ താമസത്തിനു സജ്ജമായിക്കഴിഞ്ഞു. ഏകദേശം 345 കോടി രൂപ ചെലവിലാണ് ഈ ഫ്ലാറ്റുകൾ നിർമിച്ചിരിക്കുന്നത്. വിട്രിഫൈഡ് ഫ്ലോർ ടൈൽസ്, സെറാമിക്സ് ടൈലുകൾ, അടുക്കളയിൽ ഉദയ്പുർ ഗ്രീൻ മാർബിൾ കൗണ്ടർ തുടങ്ങി വിവിധ സജ്ജീകരണങ്ങളാണ് ഒരുക്കിയിരിക്കുന്നത്. പൊതു പാർക്കുകൾ, വൈദ്യുതി സബ്-സ്റ്റേഷനുകൾ, മലിനജലശുദ്ധീകരണപ്ലാന്റ്, ഇരട്ട കുടിവെള്ള പൈപ്പ്ലൈനുകൾ, ലിഫ്റ്റുകൾ, ശുദ്ധമായ ജലവിതരണത്തിനുള്ള ഭൂഗർഭസംഭരണി തുടങ്ങിയവയും സജ്ജമാക്കിയിട്ടുണ്ട്. ഫ്ലാറ്റുകൾ അനുവദിക്കുന്നത് ജനങ്ങൾക്ക് ഉടമസ്ഥാവകാശവും സുരക്ഷിതത്വബോധവും നൽകും.
--ND--
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 196.04 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 196.04 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
7.16 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 45.6 കോടി പിന്നിട്ടു
കഴിഞ്ഞ 24 മണിക്കൂറിനിടെ നൽകിയത് 51 ലക്ഷം ഡോസ് വാക്സിൻ
രോഗമുക്തി നിരക്ക് നിലവിൽ 97.38%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 44,230 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 4,05,155; ചികിത്സയിലുള്ളത് ആകെ രോഗബാധിതരുടെ 1.28%
പ്രതിദിന രോഗസ്ഥിരീകരണ നിരക്ക്  തുടർച്ചയായ 53-ാം ദിവസവും 5 ശതമാനത്തില് താഴെ
രാജ്യത്തിതുവരെ നല്കിയ ആകെ വാക്സിനുകളുടെ എണ്ണം 45.6 കോടി പിന്നിട്ടു. ഇന്ന് രാവിലെ 8 വരെയുള്ള താല്ക്കാലിക റിപ്പോര്ട്ട് അനുസരിച്ച് 54,50,378 സെഷനുകളിലൂടെ ആകെ 45,60,33,754 വാക്സിന് ഡോസ് നല്കി. കഴിഞ്ഞ 24 മണിക്കൂറിനുള്ളില് 51,83,180 ഡോസ് വാക്സിന് നല്കി.
ഇതില് ഇനിപ്പറയുന്നവ ഉള്പ്പെടുന്നു:
ആരോഗ്യപ്രവര്ത്തകര്
ഒന്നാം ഡോസ് 1,02,98,871
രണ്ടാം ഡോസ് 77,94,788
മുന്നണിപ്പോരാളികള്
ഒന്നാം ഡോസ് 1,79,23,328
രണ്ടാം ഡോസ് 1,11,57,062
18-44 പ്രായപരിധിയിലുള്ളവര്
ഒന്നാം ഡോസ് 14,95,34,704
രണ്ടാം ഡോസ് 76,78,805
45-59 പ്രായപരിധിയിലുള്ളവര്
ഒന്നാം ഡോസ് 10,37,58,165
രണ്ടാം ഡോസ് 3,75,98,059
60നുമേല് പ്രായമുള്ളവര്
ഒന്നാം ഡോസ് 7,46,25,671
രണ്ടാം ഡോസ് 3,56,64,301
ആകെ 45,60,33,754
ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.
രാജ്യത്താകെ ഇതുവരെ 3,07,43,972 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളില് 42,360 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വര്ധിച്ച് 97.38% ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 44,230 പേര്ക്കാണ്.
തുടര്ച്ചയായ 33-ാം ദിവസവും 50,000ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/ കേന്ദ്രഭരണപ്രദേശ ങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവില് രാജ്യത്തു ചികിത്സയിലുള്ളത് 4,05,155 പേരാണ്. ഇത് രാജ്യത്തെ ആകെ രോഗബാധിതരുടെ 1.28% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് 18,16,277 പരിശോധനകള് നടത്തി. ആകെ 46 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവില് 2.43 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.44 ശതമാനവുമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 53-ാം ദിവസവും 5 ശതമാനത്തിൽ താഴെ തുടരുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി എല്ലാവര്ക്കും വിജയ ദശമി ആശംസകള് നേര്ന്നു
വിജയ ദശമി ദിനത്തില് പ്രധാനമന്ത്രി ശ്രീ നരേന്ദ്ര മോദി എല്ലാവര്ക്കും ആശംസകള് നേര്ന്നു.
ഒരു ട്വീറ്റില് പ്രധാനമന്ത്രി പറഞ്ഞു;
വിജയ ദശമിയുടെ പ്രത്യേക അവസരത്തില് എല്ലാവര്ക്കും ആശംസകള്. '
പ്രധാനമന്ത്രിയുടെ ഓഫീസ്
ബീഹാറിലെ വൈശാലിയിലുണ്ടായ അപകടത്തിൽ പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
ബിഹാറിലെ വൈശാലിയിലുണ്ടായ അപകട മരണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. അപകടത്തിൽ പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും മോദി ആശംസിച്ചു.
പ്രധാനമന്ത്രി 1000 രൂപ സഹായധനം പ്രഖ്യാപിച്ചിട്ടുണ്ട്. മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് പിഎംഎൻആർ എഫിൽ നിന്ന് രണ്ട് ലക്ഷം രൂപയും. അപകടത്തിൽ പരിക്കേറ്റവർക്ക് 50,000 രൂപയും നൽകുമെന്ന് പ്രധാനമന്ത്രി പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ബീഹാറിലെ വൈശാലിയിലുണ്ടായ അപകടം ദുഃഖകരമാണ്. മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ. മരിച്ചവരുടെ അടുത്ത ബന്ധുക്കൾക്ക് പിഎംഎൻആർ എഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപയും നൽകും : പ്രധാനമന്ത്രി നരേന്ദ്ര മോദി "
ധനകാര്യ മന്ത്രാലയം
മുദ്രാ പദ്ധതിക്കു കീഴില് 7,23,000 കോടി രൂപയുടെ 15.56 കോടി വായ്പകള് വിതരണം ചെയ്തു. കൃത്രിമ ബുദ്ധിയെക്കുറിച്ച് ദേശീയ പദ്ധതിയും ഗവണ്മെന്റ് ലക്ഷ്യമിടുന്നു
ന്യൂഡല്ഹി, 01 ഫെബ്രുവരി 2019
മുദ്രാ പദ്ധതിക്കു കീഴില് 7,23,000 കോടി രൂപയുടെ 15.56 കോടി വായ്പകള് വിതരണം ചെയ്തുവെന്ന് കേന്ദ്ര ധനകാര്യ, കോര്പ്പറേറ്റ് കാര്യ, റെയില്വേ, കല്ക്കരി മന്ത്രി ശ്രീ. പിയൂഷ് ഗോയല് പറഞ്ഞു. ഇന്ത്യയാണ് ലോകത്തിലെ ഏറ്റവും യവത്വമുള്ള രാജ്യമെന്നും പറഞ്ഞു. പ്രധാന് മന്ത്രി കൗശല് വികാസ യോജനയിലൂടെ ഒരു ലക്ഷം യുവാക്കള്ക്ക്, പരിശീലനം ലഭ്യമാക്കിക്കൊണ്ട്, ജീവനോപാധി കൈവരിക്കാന് അവരെ സഹായിക്കുകയും ചെയ്യും. മുദ്ര, സ്റ്റാര്ട്ട് അപ്പ് ഇന്ത്യ, സ്റ്റാന്ഡ് അപ്പ് ഇന്ത്യ തുടങ്ങിയ സ്വയം തൊഴില് പദ്ധതികളിലൂടെ യുവത ശക്തി പ്രാപിക്കും. തൊഴിലന്വേഷകര് തൊഴില് ദാതാക്കളാകുന്നതോടെ ഇന്ത്യ ലോകത്തിലെ രണ്ടാമത്തെ ഏറ്റവും വലിയ സ്റ്റാര്ട്ട് -അപ്പ് ഹബ്ബാവും. നമ്മുടെ യുവാക്കളുടെ നൂതനാശയങ്ങളിലും, കഠിന പ്രയത്നത്തിലും, ഗവണ്മെന്റ് അഭിമാനം കൊള്ളുന്നു.
കൃത്രിമ ബുദ്ധിയുടെയും അനുബന്ധ സസാങ്കേതിക വിദ്യകളുടെയും ആനുകൂല്യങ്ങള് ജനങ്ങള്ക്ക് ലഭ്യമാക്കുന്നതിന് കൃത്രിമ ബുദ്ധിയെക്കുറിച്ച് ഒരു ദേശീയ പദ്ധതി ഗവണ്മെന്റ് വിഭാവനം ചെയ്യുന്നതായും ശ്രീ. ഗോയല് പറഞ്ഞു. മികവിന്റെ കേന്ദ്രമാവുന്നതിനൊപ്പം, ഒരു ഹബ്ബ് എന്ന രീതിയില് കൃത്രിമ ബുദ്ധിയിന്മേല് ദേശീയ കേന്ദ്രം സ്ഥാപിക്കുന്നതും ഇത് ത്വരിത ഗതിയിലാക്കും. ഒമ്പത് മുന്ഗണനാ മേഖലകള് തിരിച്ചറിയും. ഒരു ദേശീയ കൃത്രിമ ബുദ്ധി പോര്ട്ടലും ഉടനെ വികസിപ്പിക്കുമെന്നും അദ്ദേഹം പറഞ്ഞു
(GK MRD - 93
മന്ത്രിസഭ
എക്സ്പോര്ട്ട്-ഇംപോര്ട്ട് ബാങ്ക് ഓഫ് ഇന്ത്യയുടെ മൂലധന ഘടന പുതുക്കുന്നതിനു മന്ത്രിസഭ അനുമതി നല്കി
എക്സ്പോര്ട്ട്-ഇംപോര്ട്ട് ബാങ്ക് ഓഫ് ഇന്ത്യയുടെ മൂലധന ഘടന പുതുക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
വിശദാംശങ്ങള്:
1. എക്സ്പോര്ട്ട് ഇംപോര്ട്ട് ബാങ്ക് ഓഫ് ഇന്ത്യയുടെ മൂലധനം വര്ധിപ്പിക്കുന്നതിനായി കേന്ദ്ര ഗവണ്മെന്റ് ആറായിരം കോടി രൂപയുടെ റീക്യാപിറ്റലൈസേഷന് ബോണ്ടുകള് പുറത്തിറക്കും.
2. 2018-19 സാമ്പത്തിക വര്ഷത്തില് 4,500 കോടി രൂപയും 2019-20 സാമ്പത്തിക വര്ഷത്തില് 1,500 കോടി രൂപയുമായി രണ്ടു ഗഡുക്കളായാണ് ഓഹരിത്തുക ലഭ്യമാക്കുക.
3. എക്സിം ബാങ്കിന്റെ അംഗീകൃത മൂലധനം 10,000 കോടി രൂപയില്നിന്ന് 20,000 കോടി രൂപയായി ഉയര്ത്തുന്നതിനു മന്ത്രിസഭ അംഗീകാരം നല്കി. പൊതുമേഖലാ ബാങ്കുകളുടേതിനു സമാനമായിരിക്കും റീക്യാപിറ്റലൈസേഷന് ബോണ്ടുകളുടെ വ്യവസ്ഥകള്.
പ്രധാന നേട്ടങ്ങള്:
ഇന്ത്യയുടെ പ്രധാന കയറ്റുമതി വായ്പാ ഏജന്സിയാണ് എക്സിം ബാങ്ക്.
മൂലധനം ലഭിക്കുക വഴി എക്സിം ബാങ്കിനു കൂടുതല് പണം ലഭിക്കുകയും അതുവഴി കയറ്റുമതിയെ കൂടുതല് പിന്തുണയ്ക്കാന് സാധിക്കുകയും ചെയ്യും.
പണം ലഭ്യമാക്കുന്നത് ഇന്ത്യന് വസ്ത്രനിര്മാണ വ്യവസായത്തെ പിന്തുണയ്ക്കല്, ഇളവുകളോടെയുള്ള സാമ്പത്തിക സഹായ പദ്ധതിയില് മാറ്റങ്ങള് വരുത്തല്, ഇന്ത്യയുടെ സജീവമായ വിദേശനയവും തന്ത്രപരമായ ലക്ഷ്യവും നിമിത്തം ഭാവിയില് പുതിയ നിയന്ത്രണ രേഖകള് സൃഷ്ടിക്കപ്പെടല് തുടങ്ങിയ പുതിയ മുന്നേറ്റങ്ങളെ സംബന്ധിച്ച പ്രതീക്ഷകള്ക്ക് ഊര്ജം പകരും.
പശ്ചാത്തലം:
ഇന്ത്യയുടെ രാജ്യാന്തര വ്യാപാരം പ്രോല്സാഹിപ്പിക്കുന്നതിനും ആവശ്യമായ പണം ലഭ്യമാക്കുന്നതിനും സൗകര്യമൊരുക്കുന്നതിനും ഉദ്ദേശിച്ച് പാര്ലമെന്റ് നിയമപ്രകാരം 1982ല് സ്ഥാപിതമായ ഉന്നത ധനകാര്യ സ്ഥാപനമാണ് എക്സിം ബാങ്ക് ഓഫ് ഇന്ത്യ . വിദേശ ഉപഭോക്താക്കള്ക്കും ഇന്ത്യന് വിതരണക്കാര്ക്കും വികസന, അടിസ്ഥാന സൗകര്യ പദ്ധതികളുടെ കയറ്റുമതി എന്നിവ ഉള്പ്പെടെയുള്ള കയറ്റുമതികള്ക്ക് വായ്പ അനുവദിക്കുകയാണു പ്രഥമ ദൗത്യം. ആര്.ബി.ഐയുടെ നിയന്ത്രണത്തിലാണു സ്ഥാപനം.
NS/AKA MRD - 46
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഏപ്രിൽ 23, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 187.46 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 15,079 പേർ; ചികിത്സയിലുള്ളത് ആകെ രോഗബാധിതരുടെ 0.04%.
കഴിഞ്ഞ 24 മണിക്കൂറിനിടെ 1,656 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,17,724 ആയി; രോഗമുക്തി നിരക്ക് 98.75%
കഴിഞ്ഞ 24 മണിക്കൂറിൽ 2,527 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.56%; പ്രതിവാര രോഗസ്ഥിരീകരണ നിരക്ക് 0.50%
ആകെ നടത്തിയത് 83.42 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,55,179 പരിശോധനകൾ
RRTN
(Visitor Counter : 71
തൊഴില്, ഉദ്യോഗ മന്ത്രാലയം
ഇഎസ്ഐ കവറേജ് ആനുകൂല്യം സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും നഗരസഭ സ്ഥാപനങ്ങളിലെ താൽക്കാലിക , കരാർ ജീവനക്കാർക്കും .
രാജ്യത്തെ മുനിസിപ്പൽ സ്ഥാപനങ്ങളിൽ ജോലി ചെയ്യുന്ന എല്ലാ കാഷ്വൽ, കരാർ തൊഴിലാളികൾക്കും എംപ്ലോയിസ് സ്റ്റേറ്റ് ഇൻഷുറൻസ് ആക്ട് 1948  പ്രകാരം ആനുകൂല്യം നൽകാനുള്ള തീരുമാനം കേന്ദ്ര തൊഴിൽ സഹമന്ത്രി  ശ്രീ. സന്തോഷ് ഗംഗ്വാർ പ്രഖ്യാപിച്ചു. ഇത് നടപ്പാക്കുന്നതിന് വേണ്ട വിജ്ഞാപനം ഇറക്കാൻ തങ്ങളുടെ അധികാരപരിധിയിൽ ഉൾപ്പെട്ട സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും ചേർന്ന് നടപടികൾ സ്വീകരിക്കാൻ അതാത് ഇ എസ ഐ കൾക്ക് നിർദ്ദേശം നൽകിയിട്ടുള്ളതായി അദ്ദഹം പറഞ്ഞു. കേന്ദ്രസർക്കാറിന്റെ 1948 ലെ ഇഎസ്ഐ ആക്ട് പ്രകാരമുള്ള സേവനങ്ങൾ ഇതിനകം നടപ്പാക്കിയ പ്രദേശങ്ങൾക്കുള്ളിലെ കാഷ്വൽ, കരാർ ജീവനക്കാർ / ഏജൻസികൾ / സ്ഥാപനങ്ങൾ എന്നിവയിലേക്ക് കൂടി കവറേജ് വ്യാപിപ്പിക്കും. രാജ്യത്തെ വിവിധ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും വിവിധ നഗരസഭാ സ്ഥാപനങ്ങളിൽ താൽക്കാലിക , കരാർ വ്യവസ്ഥയിൽ ധാരാളംതൊഴിലാളികൾ ജോലി ചെയ്യുന്നുണ്ടെന്ന് മന്ത്രി പറഞ്ഞു. എന്നാൽ , മുനിസിപ്പൽ കോർപ്പറേഷനുകളുടെയോ മുനിസിപ്പൽ കൗൺസിലുകളിലെയോ സ്ഥിരം ജീവനക്കാരല്ലാത്തതിനാൽ, ഈ തൊഴിലാളികൾ സാമൂഹ്യ സുരക്ഷാ വലയിൽ നിന്ന് പുറത്താവുകയും അത് അവരുടെ ജീവിതത്തെ ദുർബലപ്പെടുത്തുകയും ചെയുന്നു. ഈ പ്രശ്നം പരിഹരിക്കുന്നതിനാണ് ഈ സുപ്രധാന തീരുമാനം എടുത്തിട്ടുള്ളത് എന്ന് അദ്ദഹം പറഞ്ഞു.
ഇ എസ് ഐ കവറേജിനായി വിജ്ഞാപനം ഇറങ്ങി കഴിഞ്ഞാൽ , മുനിസിപ്പൽ സ്ഥാപനങ്ങളിൽ പ്രവർത്തിക്കുന്ന കാഷ്വൽ, കരാർ തൊഴിലാളികൾക്ക് ഇഎസ്ഐ നിയമപ്രകാരം ലഭ്യമായ ,അസുഖ ആനുകൂല്യങ്ങൾ, പ്രസവാനുകൂല്യങ്ങൾ, ആശ്രിതരുടെ ആനുകൂല്യം, ശവസംസ്കാര ചെലവുകൾ തുടങ്ങിയ മുഴുവൻ ആനുകൂല്യങ്ങളും ലഭ്യമാകുന്നതാണു്. കൂടാതെ, ഈ തൊഴിലാളികൾക്ക് ഇ.എസ്.ഐ സൗകര്യങ്ങളിലൂടെയുള്ള മെഡിക്കൽ സേവനങ്ങൾക്കും അർഹത ലഭിക്കുന്നതാണ് .
IE
(Visitor Counter : 169
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
(ന്യൂ ഡൽഹി: മെയ് 11, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
18.01 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN